ในปี 2028 Robinhood Ride คาดการณ์ว่าจะมูลค่าตลาดรวมเท่ากับเท่าไหร่
Robinhood Ride เป็นบริการน้องใหม่ลำดับที่ 5 จาก Robinhood ซึ่งตลาดรวม Ride Hailing มีขนาดใหญ่ไม่น้อยโดยมีมูลค่าตลาดรวมอยู่ที่ 70,000 ล้านบาท คาดว่าในปี 2028 มูลค่าตลาดรวม อาจโตสูงขึ้นไปแตะ 1.5 แสนล้านบาท ซึ่งหลังจากเปิดให้บริการมาระยะหนึ่งทำให้มีส่วนแบ่งตลาดอยู่ที่ 20% ขณะที่ผู้นำตลาดครองส่วนแบ่งอยู่ที่ราว 50%-60% โดยตั้งเป้าภายในสิ้นปี 2566 จะมียอดธุรกรรมเฉลี่ยต่อวันอยู่ที่ 12,000 ครั้ง และมีรถยนต์พร้อมให้บริการในระบบกว่า 10,000 คัน จากปัจจุบันมีให้บริการแล้ว 4,500 คันและไต่ขึ้นสู่ Top 3 ภายใน 3 ปี

โดย Robinhood Ride เป็นการมุ่งมั่นสานต่อการสร้างโอกาสและสนับสนุนคนตัวเล็กภายใต้วิสัยทัศน์ใหม่ “แอปเพื่อคนตัวเล็กที่ยั่งยืน” ที่สะท้อนถึงความมุ่งมั่นและตั้งใจของ Robinhood ในการช่วยเหลือ “คนตัวเล็ก” ทั้งผู้ประกอบการและ Rider ควบคู่ไปกับการสร้างความยั่งยืนให้กับธุรกิจ เพื่อการเติบโตร่วมกันในระยะยาว โดยวิสัยทัศน์ใหม่นี้จะถูกนำมาใช้เป็นหัวใจหลักในการกำหนดทิศทางการขับเคลื่อนธุรกิจของ Robinhood

หลังจากการเปิดตัว Robinhood Ride แล้วคาดว่าภายในไตรมาส 4 ของปี 2566 จะสามารถเปิดให้บริการใหม่อย่าง Robinhood Finance บริการด้านสินเชื่อดิจิทัลเพื่อเพิ่มสภาพคล่องทางการเงินให้กับกลุ่มร้านค้าและ Rider รวมถึงยังเตรียมเปิดบริการ Robinhood EV บริการเช่ารถมอเตอร์ไซค์ไฟฟ้า เพื่อให้บริการที่ครอบคลุมในรูปแบบ ecosystem และสามารถสร้างผลกระทบเชิงบวกให้แก่สังคมในทุกมิติ โดยคำนึงถึงสิ่งแวดล้อมในระยะยาว

หนึ่งสิ่งที่มั่นใจได้ว่า Robinhood Ride สามารถเติบโตได้ เป็นผลมาจากการเติบโตอย่างต่อเนื่องของอุตสาหกรรม Ride Hailing แต่ก็ยังมี Pain Point ที่ยังไม่ได้รับการแก้ไข อย่างเช่นตัวเลือกผู้ให้บริการที่ยังคงมีค่อนข้างจำกัด ประสบการณ์การโก่งราคาในช่วงเวลาที่มีความต้องการรถสูง หรือการไล่ผู้โดยสารลงกลางทาง ขณะที่ฝั่งคนขับก็มักประสบปัญหาค่าคอมมิชชันสูง รวมถึงการติดต่อ Call Center ที่ยาก และจุดเด่นของ Robinhood Ride สามารถแก้ปัญหาเหล่านั้นได้
ความรู้ทางการเงิน,ข้อมูลการเงินรายบริษัท